An pinunan na raot kan panahon kan malalang tropical na buhawi na Fergus enot na naitala kan Joint Typhoon Warning Center (JTWC) kan Estados Unidos kan Disyembre 19, 1996, mantang ini nasa 750 kilometro )465 mi) sa sur sirangan kan Bairiki sa Kiribati. Kan sumunod na aldaw an sistema naghiro sur sulnopan asin nagin mas organisado, asin nin huli kaini, an JTWC nag-isyu nin tropical cyclone formation alert manungod sa sistemang ini kan Disyembre 20. Alagad, an alertong ini pig-kanselar kan sunod na aldaw kan an atmospheric convection, na may kinaaraman sa mga sistemang maluway an sirkulasyon buminaba. An sistemang ini uminagi sa sur na parte kan Solomon Islands kan sumunod na aldaw, bago an convection na may kinaaraman sa maluway na sirkulasyon sa tahaw mas nagin organisado. An resulta kan sistemang ini pigklasipikar na tropical low kan Australian Bureau of Meteorology (BoM) kan Disyembre 23, mantang an JTWC nag isyu nin saro pang hababang alerto manungod sa pagporma nin tropikal na buhawi. Sa aldaw man sanang idto, an depresyon luway luway na napasairarom sa tropikal na buhawi bago ini ipigreport kan BoM na ini nahaman ng sarong tropikal na buhawi asin pinangaranan Fergus. An JTWC nagtao nin mga advisories manungod ki Fergus sa sumunod na amay na pagkaaga asin ini ipigdesignar na Tropikal na Buhawi 13P, mantang ini harani sa Renell Island.